สหรัฐฯ-อังกฤษขู่เพิ่มการคว่ำบาตรรัสเซีย หลังสงครามซีเรียยืดเยื้อ
สหรัฐฯ-อังกฤษขู่เพิ่มการคว่ำบาตรรัสเซีย หลังสงครามซีเรียยืดเยื้อ
17 ต.ค. 2559

ผู้นำสหรัฐและอังกฤษเตรียมประกาศมาตราการคว่ำบาตรรัสเซียอีกระลอก เพื่อกดดันให้รัสเซียยอมถอนกำลังรบออกจากซีเรีย พร้อมระบุว่าหน้าที่ของรัสเซียนั้น คือการเข้าช่วยยุติความรุนแรงที่เกิดขึ้นในซีเรียซึ่งยืดเยื้อมานานกว่า 5 ปี
โดย นายจอห์น แคร์รี รมว.ต่างประเทศสหรัฐ และนายบอริส จอห์นสัน รมว.ต่างประเทศอังกฤษ ระบุว่า ทั้งสองประเทศจะเดินหน้าใช้การเจรจาทางการทูตเพื่อยุติการสู้รบในสงครามกลางเมืองซีเรียซึ่งคร่าชีวิตประชาชนไปกว่า 400,000 ราย โดยนายจอห์นสันกล่าวว่า “ผมคิดว่าอาวุธที่ทรงพลังที่สุดเท่าที่เรามีในขณะนี้ คือการทำให้ประธานาธิบดีวลาดิเมียร์ ปูติน  และชาวรัสเซียตระหนักถึงผลกระทบอันใหญ่หลวงที่เกิดขึ้นจากภัยสงคราม” 
ทั้งนี้ นายแคร์รีระบุว่า แม้ขณะนี้สหรัฐจะกำลังอยู่ในระหว่างการพิจารณาคว่ำบาตรรัสเซีย แต่ประชาคมโลกยังไม่ต้องการให้สหรัฐยกระดับการปฏิบัติการทางทหาร โดยในอนาคตสหรัฐอาจเพิ่มการส่งอาวุธไปให้กับกลุ่มกบฏ และรวมถึงกดดันรัสเซียด้วยมาตราการคว่ำบาตรเพิ่มเติม